|  |  |
| --- | --- |
| **RKP broj** | 51716 |
| **Naziv obveznika** | DJEČJI VRTIĆ ŽABAC SVETI IVAN ŽABNO |
| **Razina** | 21 |

**BILJEŠKE UZ FINANCIJSKE IZVJEŠTAJE**

**ZA RAZDOBLJE**

**I - VI 2025.**

**Izvještaj o prihodima i rashodima, primicima i izdacima**

Bilješka 1.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 132.828,59 | 247.913,61 | 186,6 |
| 3 | RASHODI POSLOVANJA (šifre 31+32+34+35+36+37+38) | 3 | 137.462,19 | 249.246,73 | 181,3 |
|  | **MANJAK PRIHODA POSLOVANJA (šifre Z005-6)** | **Y001** | **4.633,60** | **1.333,12** | **28,8** |
| 7 | Prihodi od prodaje nefinancijske imovine (šifre 71+72+73+74) | 7 | 0,00 | 0,00 | - |
| 4 | Rashodi za nabavu nefinancijske imovine (šifre 41+42+43+44+45) | 4 | 0,00 | 805,55 | - |
|  | **MANJAK PRIHODA OD NEFINANCIJSKE IMOVINE (šifre 4-7)** | **Y002** | **0,00** | **805,55** | **-** |
| 8 | Primici od financijske imovine i zaduživanja (šifre 81+82+83+84+85) | 8 | 0,00 | 0,00 | - |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 0,00 | 0,00 | - |
|  | **VIŠAK/MANJAK PRIMITAKA OD FINANCIJSKE IMOVINE I ZADUŽIVANJA (šifre 8-5, 5-8)** | **X003, Y003** | **0,00** | **0,00** | **-** |
|  | **MANJAK PRIHODA I PRIMITAKA (šifre Y345-X678)** | **Y005** | **4.633,60** | **2.138,67** | **46,2** |

Ukupni prihodi i primici Dječjeg vrtića Žabac Sveti Ivan Žabno za razdoblje od 01. siječnja do 30. lipnja 2025. godine iskazani su u obrascu PR-RAS u ukupnom iznosu od 247.913,61 EUR, te ukupni rashodi i izdaci u ukupnom iznosu od 249.246,73 EUR, ukupni manjak rashoda i izdataka nad ukupnim prihodima i izdacima tekućeg razdoblja iznosi 1.333,12 EUR. Ukupni rashodi za nabavu nefinancijske imovine iznose 805,55 EUR. Polugodišnji obračun Dječjeg vrtića Žabac Sveti Ivan Žabno završava s ukupnim manjkom prihoda u ukupnom iznosu od 2.138,67 EUR.

Bilješka 2.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6361 | Tekuće pomoći proračunskim korisnicima iz proračuna koji im nije nadležan | 6361 | 172,80 | 0,00 | 0 |

Na ovoj stavci nalaze se uplate Ministarstva znanosti, obrazovanja i mladih namijenjena za sufinanciranje obveznog programa predškole za djecu predškolske dobi. Temeljem dopisa Ministarstva znanosti, obrazovanja i mladih (KLASA: 601-01/25-03/00384, URBROJ: 533-05-25-0001, od 16. lipnja 2025. godine), proslijeđena nam je Odluka o sufinanciranju programa javnih potreba u predškolskom odgoju i obrazovanju za prvi ciklus isplate sredstava u 2025. godini na temelju koje se priprema isplata sredstava za namjensko sufinanciranje programa javnih potreba. Pošto su se podaci prikupljali putem Digitalnog sustava za prikupljanje podataka za obračun javnih potreba, unos podataka bio je moguć do 06. svibnja 2025., te iz tog razloga za ovo izvještajno razdoblje nismo zaprimili sredstva.

Bilješka 3.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6526 | Ostali nespomenuti prihodi | 6526 | 41.204,96 | 55.929,40 | 135,7 |

Iskazuju se prihodi ostvarene od plaćanja roditelja djece korisnika usluga Dječjeg vrtića Žabac Sveti Ivan Žabno u iznosu od 55.929,40 EUR. Prihodi su u odnosu na prošlo izvještajno razdoblje povećani (indeks 135,7) iz razloga bolje naplate potraživanja kao i popunjenosti kapaciteta od 100%. Također veliki udio povećanja odnosi se na proširenje kapaciteta dječjeg vrtića, 01. siječnja 2025. godine proširili smo dječji vrtić za dvije odgojno obrazovne skupine jasličnog uzrasta.

Bilješka 4.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6711 | Prihodi iz nadležnog proračuna za financiranje rashoda poslovanja | 6711 | 91.450,83 | 191.984,21 | 209,9 |

Iz proračuna Općine Sveti Ivan Žabno doznačeno je 191.984,21 EUR za financiranje rashoda poslovanja, dok je u istom razdoblju prošle godine doznačeno 91.450,83 EUR. Prihodi se odnose na financiranje plaća i ostalih materijalnih prava radnika. Otvaranjem novih skupina zaposlili smo četiri nova odgajatelja, spremačicu, te stručne suradnike (pedagog – 8h tjedno, zdravstveni voditelj – 10h tjedno).

Bilješka 5.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 311 | Plaće (bruto) (šifre 3111 do 3114) | 311 | 87.497,40 | 171.448,54 | 195,9 |

Realizirano je 171.448,54 EUR što prikazuje porast za 83.497,40 EUR više od istog razdoblja prošle 2024. godine. Troškovi plaće za redovan rad, u odnosu na prošlo izvještajno razdoblje povećani su temeljem Odluke Općinskog vijeća Općine Sveti Ivan Žabno, Odluka o visini osnovice za obračun plaća radnika u Dječjem vrtiću Žabac Sveti Ivan Žabno (KLASA: 120-01/24-02/02, URBROJ: 2137-19-02/01-24-1 od 14. kolovoza 2024. godine), uslijed koje su određeni novi koeficijenti za obračun plaće temeljem Odluke o izmjeni Odluke o načinu utvrđivanja osnovne plaće radnika Dječjeg vrtića Žabac Sveti Ivan Žabno (KLASA: 120-01/24-02/02, URBROJ: 2137-19-02/1-24-1, od 10. rujna 2024. godine). Također smo u prošlom razdoblju imali 13 zaposlenika, dok ove godine broj zaposlenih iznosi 19.

Bilješka 6.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 312 | Ostali rashodi za zaposlene | 312 | 1.661,25 | 4.830,00 | 290,7 |

Isplata prigodnih nagrada djelatnicima, (uskrsnica (ukupni iznos isplate 2.490,00 EUR i naknada za godišnji odmor (ukupni iznos isplate 2.340,00 EUR). Porast se odnosi uz veći broj zaposlenika, na činjenicu da se je u prošlom izvještajnom razdoblju isplata naknade za godišnji odmor vršila u mjesecu srpnju.

Bilješka 7.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 313 | Doprinosi na plaće (šifre 3131 do 3133) | 313 | 14.437,02 | 28.289,03 | 195,9 |

Doprinosi na plaće, odnosno doprinosi za obvezno zdravstveno osiguranje realizirani su u iznosu od 28.289,03 EUR. Uz povećan broj zaposlenih, povećanjem plaća došlo je i do povećanja doprinosa

Bilješka 8.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 321 | Naknade troškova zaposlenima (šifre 3211 do 3214) | 321 | 4.195,87 | 6.026,20 | 143,6 |

Naknade troškova zaposlenima veće su u odnosu na 2024. godinu, a odnose se na naknade za prijevoz na službenom putu u zemlji, naknade za prijevoz zaposlenih na posao i s posla te pohađanje seminara i radionica odgajatelja i stručnih suradnika koji su neophodni za kvalitetno provođenje predškolskog odgoja, odnosno za stručno usavršavanje zaposlenika.

Bilješka 9.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 322 | Rashodi za materijal i energiju (šifre 3221 do 3227) | 322 | 17.772,58 | 25.144,93 | 141,5 |

Ukupni rashodi za materijal i energiju iznose 25.144,93 EUR, povećani su u odnosu na prošlo izvještajno razdoblje zbog povećanja cijena na tržištu, kao i proširenja dječjeg vrtića za dvije nove odgojno obrazovne skupine.

 Šifra 3221 – Uredski materijal i ostali materijalni rashodi realizirani su u iznosu od 5.710,89 EUR. Do povećanja realiziranog iznosa došlo je radi nabave materijala i literature za početak rada dvije odgojno obrazovne jaslične skupine.

 Šifra 3222 – Materijal i sirovine – iznosi 14.790,13 EUR, odnosi se na rashode za namirnice. Do povećanja je došlo radi općeg povećanja cijena na tržištu.

 Šifra 3223 – Energija, realizirani iznos za izvještajno razdoblje 2025. godine iznosi 4.521,66 EUR, radi povećanja cijene energenata

 Šifra 3227 – Službena, radna i zaštitna odjeća i obuća iznosi 122,25 EUR, iznos je manji pošto se nabava odnosila samo na opremu za kuharicu.

Bilješka 10.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 323 | Rashodi za usluge (šifre 3231 do 3239) | 323 | 5.489,05 | 5.387,91 | 98,2 |

Šifra 323 – Ukupni rashodi za usluge manji su u odnosu na 2024. godinu.

 Šifra 3231 – Usluge telefona, pošte i prijevoza, ukupno iznosi 593,56 EUR što je više u odnosu na isto razdoblje prošle godine zbog povećanja cijena usluga na tržištu.

 Šifra 3232, usluge tekućeg i investicijskog održavanja građevinskih objekata za 2025. godinu iznose 314,58 EUR. Iznos je realiziran na periodički pregled aparata i servis bojlera. Realizirani iznos je manji radi korištenja godišnjih odmora ovlaštenih servisa, te smo bili primorani pomaknuti održavanja sustava za mjesec srpanj.

 Šifra 3234, komunalne usluge – realiziran je iznos od 649,75 EUR. A sastoje se od opskrbe vodom, iznošenja i odvoza smeća, te deratizacije i dezinsekcije. Proširenjem vrtića dolazi i do povećanja navedenih usluga.

 Šifra 3236 – zdravstvene i veterinarske usluge, iskazuju obvezne i preventivne zdravstvene preglede zaposlenika – utrošeno je 486,10 EUR.

 Šifra 3237 – intelektualne i osobne usluge, odnose se na Ugovore o djelu koje smo u prošlom izvještajnom razdoblju bili prisiljeni sklopiti u situacijama kad su kuharica ili spremačica bile odsutne sa posla. Ovo izvještajno razdoblje nemamo potrebe za navedenim, radi zaposlenja dodatne spremačice.

 Šifra 3238 – Računalne usluge veće su u odnosu na 2024. godinu, a odnose se na standardno korištenje i održavanje poslužitelja čije programe koristimo za rad, do povećanja je došlo radi povećanja cijene poslužitelja.

 Šifra 3239 – Rashodi za ostale usluge su rashodi za podmirenje rashoda za usluge vođenja poslova zaštite na radu, a iznose 1.125,00 EUR. Povećanjem cijena pružatelja usluga ostvarili smo veći rashod u odnosu na prošlu godinu.

Bilješka 11.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 329 | Ostali nespomenuti rashodi poslovanja (šifre 3291 do 3299) | 329 | 6.400,72 | 8.110,16 | 126,7 |

Šifra 329 – Ukupni ostali nespomenuti rashodi poslovanja veći su u odnosu na prošlu 2024. godinu.

 Šifra 3293, iskazuje troškove reprezentacije koji iznose 423,92 EUR čiji je iznos ostvaren za organizaciju četvrtog rođendana dječjeg vrtića.

 Šifra 3299 prikazuje ostale nespomenute rashode poslovanja koji su povećani u odnosu na isto razdoblje prošle godine. Odnose se na mikrobiološku i kemijsku analizu namirnica i vode, nabavu didaktičke opreme za dvije novootvorene jasnične odgojno obrazovne skupine, uslugu prijevoza djece na izlet, nabavu suncobrana za dječje igralište.

Bilješka 12.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 343 | Ostali financijski rashodi (šifre 3431 do 3434) | 343 | 8,30 | 9,96 | 120,0 |

Bankarske usluge i usluge platnog prometa iznose 9,96EUR.

Bilješka 13.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 96 | Obračunati prihodi poslovanja - nenaplaćeni | 96 | 265,44 | 2.016,25 | 759,6 |

Obračunati prihodi poslovanja - nenaplaćeni, veći su u odnosu na 2024. godinu, a odnose se na dugovanja roditelja za uslugu sufinanciranja dječjeg vrtića

Bilješka 14.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 422 | Postrojenja i oprema (šifre 4221 do 4228) | 422 | 0,00 | 805,55 | - |

Šifra 422 – Postrojenje i oprema

 Šifra 4227 – Uređaji, strojevi i oprema za ostale namjene. Iznos smo realizirali na nabavu opreme, odnosno nabavu ormarića s policama za pohranu stvari, te smo bili primorani nabaviti kvalitetniji uređaj za usitnjavanje hrane, tj. profesionalni štapni mikser radi jasličnih skupina.

**Izvještaj o obvezama**

Bilješka 15.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje obveza 1. siječnja (=stanju obveza iz Izvještaja o obvezama na 31. prosinca prethodne godine) | V001 | 24.214,39 | - |

Šifra V001 – stanje obveza 1. siječnja (=stanje obveza iz Izvještaja o obvezama na 31. prosinca prethodne godine) – stanje obveza na dan 1. siječnja 2025. godine iznosi 24.214,39 EUR što odgovara stanju od 31. prosinca 2024. godine

Bilješka 16.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje obveza na kraju izvještajnog razdoblja (šifre V001+V002-V004) i (šifre V007+V009) | V006 | 39.623,98 | - |

Šifra V006 iskazuje stanje obveza na kraju izvještajnog razdoblja od 1. siječnja 2025. godine do 30. lipnja 2025. godine u iznosu 39.623,98 EUR.

Bilješka 17.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27) | V007 | 0,00 | - |

Dospjelih obveza u ovom razdoblju nije bilo.

Bilješka 18.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje nedospjelih obveza na kraju izvještajnog razdoblja (šifre V010 + ND23 + ND24 + 'ND dio 25,26' + ND27) | V009 | 39.623,98 | - |

Stanje nedospjelih obveza iskazano je pod šifrom V009 u iznosu od 39.623,98 EUR, a sastoji se od:

 obveze za zaposlene 36.457,83 EUR,

 obveze za materijalne rashode 2.676,62 EUR,

 obveze proračunskih korisnika za povrat u proračun 96,51 EUR,

 odgođeno plaćanje rashoda 393,02 EUR.